Ennfremur skipuleggur stjórn hópsins ráðstefnur um ýmis málefni tengdum gæðastjórnun og stöðlum , gjarnan í samstarfi við aðra faghópa . Hér má nefna sem dæmi gæðastjórnunarkerfi ISO 9001 og ISO 14001 umhverfisstjórnunarkerfi . Gæðastjórnun tengist náið ýmsum aðferðafræðum s.s. Lean - straumlínustjórnun , verkefnastjórnun og stefnumótun þar sem beita þarf öllum þessum aðferðum að einhverju leyti ef ná á árangri með gæðastjórnun . Það að innleiða gæðastjórnun er stefnumótandi ákvörðun um langtímaviðfangsefni sem krefst stuðnings allra stjórnenda fyrirtækis . Gæðastjórnun má innleiða í hvaða fyrirtæki eða stofnun sem er með því að aðlaga hugmyndafræðina að stærð og starfsemi fyrirtækis . Leiðarljósið er ávallt það sama , að bæta frammistöðuna og að auðvelda fyrirtækinu að ná markmiðum sínum . Faghópur um ISO og gæðastjórnun bauð Stjórnvísifélögum í heimsókn í dag til að kynna „ samhengi skipulagsheilda “ í nokkrum stöðlum þ.e. ISO 9001 , ISO 14001 , ISO 45001 og ISO 27001 . Það var Bergþór Guðmundsson , sérfræðingur í gæðastjórnun hjá SORPU sem var fyrirlesari dagsins en hann kynnti sig á einstaklega skemmtilegan hátt sem sonur , eignmaður , faðir , tengdafaðir , afi , vinnufélagi , unnandi tómstunda o.fl . Bergþór sagði frá því að Sorpa hefur verið með ISO 9001 vottun frá 2011 , ISO 14001 umhverfisvottun frá 2014 , ÍST 85 jafnlauanvottun frá 2014 , Svansvottun á metangasi sem eldsneyti frá 2016 , ISO 27001 úttekt á upplýsingaöryggi SORPU fór fram í sept. 2019 , mælt er með vottun og eru næstu skref ISO 45001 . Bergþór útskýrði hvað átt er við með „ samhengi skipulagsheilda “ . Hann sýndi týpískt gæðakerfi : Kröfur viðskiptavina eru mældar t.d. með ánægju viðskiptavina á vörum og þjónustu . Í kafla 4 er fjallað um samhengi , kafla 5 forystu , kafla 6 skipulagningu , 7. stuðning , 8 rekstur 9 . Mat á frammistöðu 10 . Umbætur . Úrbætur er eitthvað sem lagað er en umbætur eru til að passa að eitthvað komi ekki fyrir aftur . Plan – do - check - act er á öllum liðum . Í kafla 4.1 . í stöðlunum segir : „ Að skilja skipulagsheildina og samhengi hennar “ . Ytri og innri málefni eru greind með PESTEL greiningu á starfsumhverfi fyrirtækisins . Áhrifaþættir hvers skilgreinds málefnis á stjórnkerfi SORPU eru tilgreindir ( gæðamál , umhverfismál , öryggis - og heilbrigðismál , upplýsingaöryggismál , jafnlaunamál ) , áhrifin áhættumetin og þörf á stýringu metin fyrir hvert atriði . Bergþór sýndi excel-skjal þar sem einstakir þættir eru teknir fyrir með tilliti til áhrifaþátta þeirra í hverjum staðli er fyrir sig . Allt mat er huglægt . Skjalið tekur á innri og ytri málefnum . Dæmi um innri málefni er t.d. þjálfun og hæfni starfsmanna ISO9001 ( mikilvægt til að gæði þjónustu sé ásættanleg ) ISO 14001 ( mikilvæg til að meðhöndlum umhverfisþátta sé ásættanleg ISO 27001 ( hæfni starfsfólks til að umgangast tölvubúunað og hugbúnað er mikilvæg til að gæta upplýsingaöryggis ) . Í kafla 4.2 . í stöðlunum segir „ Að skilja þarfir og væntingar hagsmunaaðila “ . Bergþór sýndi excel-skjal þar sem hagsmunaaðilar eru listaðir upp : Þeir sem hafa áhrif á getu fyrirtækisins til að láta að staðaldri í té vörur og þjónustu sem mæta kröfum ivðskiptavina og þeir sem hafa áhrif á fyrirtækið vegna viðeigandi laga og stjórnvaldsreglna . Greining hagsmunaaðila : þarfir og væntingar , áhugi ( mikill , meðal , lítill ) , áhrifamáttur ( mikill , meðal , lítill ) , tækifæri / vöktun hagsmunaaðila , samskiptaáætlun . Í hagsmunaaðila-greiningunni var notuð SVÓT greining áhrifamáttur mikill / lítill á öðrum ásnum og áhugi lítill / mikill á hinum . Dæmi um aðila með mikinn áhirfamátt og mikinn áhuga eru t.d. eigendur Sorpu , stjórn , stjórnendur , heilbrigðiseftirlitið , vinnueftirlitið , Gámaþjónustan , Endurvinnslan o.fl . Mikilvægt er að kasta fram öllum mögulegum hagsmunaaðilum og skoða hvernig þeir eru metnir . Í kafla 4.3 . segir að ákvarða eigi umfang stjórnkerfa . Umfangið er það sama í 9001 og 14001 . Í morgun hélt faghópur um ISO og gæðastjórnun morgunverðarfund hjá Staðlaráði . Þetta var síðasti viðburðinn fyrir þessara önn og formaður hvatti hlustendum að hafa samband ef þeir vilja bjóða Stjórnvísi í heimsókn því við lærum af hvort öðru og þetta er góð leið til að veita innblástur til aðra þegar gott gæðastjórnunarstarf er að ræða .